Operacion i gjerë arrestimesh në Kosovë – tensione në veri
Policia e Kosovës tha se ka hasur në rezistencë të armatosur në veri gjatë një operacioni në shkallë të gjerë për arrestimin e personave të përfshirë në krim të organizuar. Beogradi urdhëroi ushtrinë dhe policinë të jenë në gjendje gatishmërie.
Policia e Kosovës tha se ka ndaluar një numër zyrtarësh policor dhe disa qytetarë në një operacion në disa komuna në Kosovë dhe është përballur me rezistencë të armatosur në veriun e banuar me shumicë serbe, me ç’rast një pjesëtar i policisë është plagosur lehtë. Miradije Kelmendi, nga Inspektorati Policor i Kosovës, tha se gjatë operacionit janë kryer 12 bastisje dhe janë arrestuar disa zyrtarë policor. “”, tha ajo. Prokuroria e Posaçme e Kosovës, bëri të ditur se që nga muaji prill i vitit të kaluar ka filluar veprimet procedurale ndaj disa personave të dyshuar për keqpërdorim të pozitës zyrtare, për veprën penale të krimit të organizuar, për veprën penale të kontrabandës me mallra, marrje dhe dhënie ryshfeti. “r”, tha prokurori i posaçëm Sylë Hoxha. Drejtori i policisë së Kosovës, Rashit Qalaj, tha se operacioni u shtri në disa rajone të ndryshme, përfshirë komunat Zveçan, Zubin Potok, Leposaviç, Mitrovicë e Veriut, Mitrovicë e Jugut, Skenderaj dhe Drenas. “”, tha zoti Qalaj. Zoti Qalaj tha se dy zyrtarë të Misionit të UNMIK-ut në Kosovë janë shoqëruar në polici. “”, tha ai. Të dy punonjësit e UNMIK-ut u lanë të lirë, ndërsa ndalimi i tyre kishte nxitur reagimin e ministrisë ruse të Punëve të Jashtme dhe të Misionit të Kombeve të Bashkuara në Kosovë. Policia tha se edhe katër pjesëtar të saj kanë pësuar lëndime dhe se gjatë operacionit, janë lënduar edhe gjashtë qytetarë. Grupe qytetarësh serbë dolën në rrugë pas operacionit, ndërsa autoritetet serbe në Beograd thanë se operacioni ka për qëllim të frikësojë popullatën serbe. Presidenti i Serbisë, Aleksandër Vuçiç, tha se ka urdhëruar që ushtria dhe policia të jenë në gjendje gatishmërie dhe i ka bërë thirrje komunitetit ndërkombëtare që të ndërhyjë për të “frenuar Prishtinën”. Një natë më parë, presidenti serb, Aleksandër Vuçiç, gjatë një fjalimi në parlamentin serb pranoi që Beogradi e ka humbur kontrollin mbi Kosovën, por paralajmëroi se Serbia do të reagojë nëse shqiptarët sulmojnë serbët në Kosovë. Forcat paqeruajtëse të NATO-s thanë ndërkaq se ky “ishte vetëm një operacion policor dhe se as Forca e Sigurisë së Kosovës ose ndonjë forcë tjetër ushtarake nuk është vendosur në veri të Kosovës” dhe se “askush nuk ka nevojë të frikësohet”. Veriu i Kosovës vazhdon të mbetet një nga zonat më pak të kontrolluara të vendit. Në një raport të publikuar ditë më parë nga Observatori i Shoqërisë Civile Kundër Krimit të Organizuar në Evropën Juglindore, veriu i Kosovës përmendet në veçanti si një zonë gri dhe e përshkuar nga aktivitete të paligjshme.